கேள்வி: தேசிய கலைக்கூடம், சென்னை - வரலாறு பற்றி நீங்கள் என்ன அறிந்துள்ளீர்கள்?
பதில்: தேசிய கலைக்கூடம் ஐக்கிய இராச்சியத்தின் விக்டோரியா பொன்விழா கொண்டாட்டத்தின் போது கட்டிடக் கலைஞர் ஹென்றி இர்வின் அவர்களால் இந்தோ-சரசெனிக் பாணியில் வடிவமைத்து கட்டப்பட்டது. இந்த கலைக்கூடம் சென்னைப் பெருநகர் வளர்ச்சிக் குழுமம் ஒரு பாரம்பரிய தளமாக அடையாளம் காணப்பட்டுள்ளது. 2002 ஆம் ஆண்டு தொடங்கி இந்த கலைக்கூடம் பல கட்டிடக் குறைபாடுகள் மற்றும் கட்டமைப்பு உறுதியற்ற தன்மை காரணமாக மூடப்பட்டுள்ளதால் கலை விமர்சகர்கள் இதனைப் பற்றி அதிகமாக விமர்சனம் செய்துள்ளனர்.
கேள்வி: தேசிய கலைக்கூடம், சென்னை - மறுசீரமைப்பு குறித்து விரிவாக சொல்லுங்கள்.
பதில்: முதலமைச்சர் ஜெ. ஜெயலலிதா இதன் சீரமைப்பிற்காக ஒரு நிபுணர் குழுவினை அமைத்ததோடு அதற்கான செலவிற்காக ரூ.110 மில்லியன் தொகையை நிதி ஒதுக்கியதைத் தொடர்ந்து 2013 ஆம் ஆண்டில் இந்த கலைக்கூடம் புதிய பொலிவினைப் பெற்றது. 2019 ஆம் ஆண்டில், சீரமைப்பு ரூ.110 மில்லியன் செலவில் தொடங்கியுள்ளது. மறு சீரமைப்பிற்குப் பின் ரவி வர்மாவின் ஓவியங்கள், சந்தனக் கலைப்பொருட்கள், தந்தப் பொருள்கள், சிறிய அளவிலான கலைப்பொருட்கள், தஞ்சை ஓவியங்கள், ராஜ்புத் ஓவியங்கள் மற்றும் இந்தியா முழுவதும் உள்ள பாரம்பரிய ஓவியங்கள் உள்ளிட்ட 200 தனித்துவத் தன்மை வாய்ந்த பொருள்கள் பார்வையாளர்களுக்காகக் காட்சிக்கு வைக்கப்படவுள்ளது. சென்னையில் இவ்வகையில் காணப்படுகின்ற கட்டுமானத்தைக் கொண்ட ஒரே கட்டடம் இது என்று கூறப்படுகிறது. ஆக்ராவிற்கு அருகே உள்ள பதேபூர் சிக்ரியில் அமைந்துள்ள புலந்த் தர்வாசாவைப் போன்ற அமைப்பில் இது அமைந்துள்ளது. பார்வையாளர்களுக்காக மிகவும் விரைவில் திறக்கப்படவுள்ளது.